બાંગ્લાદેશમાં સરકારી નોકરીઓમાં અનામતના વિરોધમાં હજારો વિદ્યાર્થીઓ દ્વારા કરવામાં આવેલા દેખાવો બાદ સરકારી નોકરીઓમાં અનામત પ્રથા બંધ કરી દેવામાં આવી છે. બાંગ્લાદેશના વડાપ્રધાન શેખ હસીનાએ આ અંગેની જાહેરાત કરી હતી. બાંગ્લાદેશમાં અમુક ખાસ જૂથો માટે નોકરીઓમાં અમુક જગ્યા ખાલી રાખવામાં આવતી હતી. આ અંગે હજારોની સંખ્યામાં વિદ્યાર્થીઓ રસ્તા પર ઊતર્યા હતા. વિદ્યાર્થીઓએ દેખાવો કરતાં ઢાકાના મુખ્ય રસ્તાઓને બ્લોક કરી દીધા હતા જેના કારણે ટ્રાફિક વ્યવહાર થંભી ગયો હતો. ઢાકા યુનિવર્સિટી ખાતે મોટી સંખ્યામાં પોલીસ કાફલો ખડકી દેવામાં આવ્યો હતો. અહીં થયેલી અથડામણમાં ૧૦૦થી વધારે વિદ્યાર્થીઓ ઘાયલ થયા હતા.